સાબરકાંઠા જિલ્લા પંચાયતમાં કોંગ્રેસનું શાસન હોવા છતાં જિ. પં. ઉપપ્રમુખ નેતાભાઈ સોલંકી તેમજ વિવિધ સમિતિઓના ચેરમેનો અને ૧૬થી વધુ સદસ્યોની થઈ રહેલી ઉપેક્ષાના કારણે ભારે આક્રોશ ફાટી નીકળ્યો છે, જે બાબતે જિલ્લા પંચાયતમાં સત્તા સુત્રો સંભાળનારાઓને સામાન્ય સભામાં પણ અનેક ફરીયાદ કરવામાં આવી હતી, પરંતુ તેઓ પોતાના અંગત હિત ખાતર આ અંગે કંઈ ઉકેલ ન લાવતા પાંચ દિ’ અગાઉ ડીડીઓને આવેદનપત્ર આપવામાં આવ્યુ હતં, તેમ છતાં પણ કંઈ જ પરિણામ ન મળતાં આજે ખેડબ્રહ્મા ધારાસભ્ય અશ્વિન કોટવાલ, જિલ્લા પ્રમુખ ગોપાલસિંહ રાઠોડની આગેવાનીમાં જિલ્લા પંચાયત આગળ ધરણાંનો કાર્યક્રમ રાખવામાં આવ્યો હતો અને સત્તાધીશોને સ્પષ્ટ ચીમકી આપવામાં આવી હતી કે જો હજુ ઉપેક્ષા કરવામાં આવશે તો અગામી દિવસોમાં વધુ કાર્યક્રમો આપવામાં આવશે અને જિલ્લા પંચાયત અને કલેકટર કચેરીને તાળાબંધી કરવામાં આવશેે.